stanford-oval/wikipedia huggingface dataset:
Kate Mara

| Kate Mara |
| --- | --- |
 Kate Mara vuonna 2014.
Henkilötiedot
Koko nimi:  Kate Rooney Mara
Syntynyt: 27. helmikuuta 1983 (ikä 41) Bedford, New York, Yhdysvallat
Ammatti:  näyttelijä
Puoliso:  Jamie Bell (vih. 2017)
Lapset:  2
Sukulaiset:  Rooney Mara (sisko)
Näyttelijä
Aktiivisena:  1997–
Aiheesta muualla
IMDb 
Elonet
Kate Rooney Mara (s. 27. helmikuuta 1983 Bedford, New York, Yhdysvallat) on yhdysvaltalainen elokuva- ja televisionäyttelijä. Hänen ensimmäinen elokuvansa oli Random Hearts – oikukkaat sydämet vuonna 1999. Muita merkittäviä rooleja Maralla on ollut elokuvissa Brokeback Mountain (2005), Shooter (2007),  Fantastic Four (2015) ja Yksin Marsissa (2015). Mara on näytellyt myös televisiosarjoissa American Horror Story ja House of Cards.
Tausta

Kate Maran vanhemmat ovat NFL:n kykyjenetsijä Timothy Christopher Mara ja Katherine McNulty Rooney. Hän on sukujuuriltaan enimmäkseen irlantilainen ja neljännesosaksi italialainen. Kate on vanhempiensa toinen lapsi ja hänellä on isoveli Daniel, pikkusisko Patricia eli näyttelijä Rooney Mara, ja pikkuveli Conor. Kate Maran isänpuoleinen suku on vaikuttanut New York Giantsissa 1920-luvulta ja äidinpuoleinen suku puolestaan Pittsburgh Steelersissä 1930-luvulta lähtien.
Mara aloitti näyttelemisen koulun musikaalissa yhdeksänvuotiaana. Siitä saakka hän opiskeli näyttelemistä nuorisoteatterissa ja oli mukana kotikaupunkinsa Bedfordin paikallisproduktioissa. Mara on Esquire-lehden haastattelussa kertonut olleensa nuorena ”erittäin ujo” ja että hänellä oli vain yksi ystävä. Hän valmistui Fox Lane High Schoolista vuoden etuajassa, minkä jälkeen hän alkoi hakeutua näyttelijän töihin. Ensimmäinen koe-esiintyminen erääseen poliisidraamasarjaan ei vielä tuonut Maralle roolia, mutta hän tiesi siitä asti haluavansa näytellä.
Ura > Televisio

Mara debytoi televisiosarjassa Kova laki vuonna 1997. Siitä saakka hänellä oli yhden tai parin jakson rooleja useissa 2000-luvun suosituissa rikos- ja draamasarjoissa. Näihin kuului esimerkiksi Everwood-sarjan rooli 18-vuotiaana tyttönä, joka tekee abortin pianonopettajansa saatettua hänet raskaaksi. Sarjassa Muodon vuoksi Mara esitti biseksuaalia cheerleaderia, joka ajautuu kolmiodraamaan poikaystävänsä ja toisen cheerleaderin kanssa.
Vuonna 2011 Mara näytteli haamurakastajatarta kauhusarjassa American Horror Story. Hänelle oli tarjonnut kyseistä roolia Muodon vuoksi-sarjan tuottaja Ryan Murphy. Seuraavana vuonna Mara sai roolin Netflixin alkuperäissarjan House of Cardsin toiselta tuotantokaudelta. Hän näyttelee toimittajaa, josta tulee miespäähenkilön liittolainen ja vuotaa tietoja tämän kilpailijoista. Mara sai roolistaan Primetime Emmy-ehdokkuuden.
Ura > Teatteri

Puheteatterin puolella Mara on ollut mukana Williamstown Theater Festivalilla vuonna 2003 esitetyssä John Guaren näytelmässä Landscape of the Body. Vuonna 2005 hän esiintyi näytelmässä The Alice Complex New Yorkissa ja Los Angelesissa.
Ura > Elokuvat

Maran elokuvadebyytti oli romanttinen draama Random Hearts vuonna 1999. Oscar-palkitussa elokuvassa Brokeback Mountain (2004) Mara näytteli Heath Ledgerin kanssa. Hänen suorituksensa tässä elokuvansa sai entistä laajemmin kriitikkojen huomiota. Mara esiintyi sittemmin muun muassa kehnosti menestyneessä supersankarielokuvassa Zoom, Matthew McConaugheyn kanssa elokuvassa We Are Marshall sekä trillerissä Shooter. Komediallisen seikkailun Stone of Destiny roolia varten Mara opiskeli skotlannin murretta, ja filmiä kuvattiin autenttisilla paikoilla Glasgow’ssa.
Mara on näytellyt useissa indie-elokuvissa ja teki pienen roolin Hollywood-suurtuotannossa Iron Man 2. Vuonna 2015 Mara näytteli Näkymätöntä naista Sue Stormia Fantastic Fourin uusintaversiossa. Hänellä oli samana vuonna sivurooli elokuvassa Yksin Marsissa.
Yksityiselämä

Mara seurusteli Max Minghellan kanssa 2010–2014. Hän alkoi tapailla Fantastic Four-vastanäyttelijäänsä Jamie Belliä elokuvan kuvausten aikana, ja pari avioitui heinäkuussa 2017. Heille syntyi tytär 2019 ja poika 2022.
Mara on vegaani ja pitää hyvää huolta kunnostaan. New York Giantsin ja Pittsburgh Steelersin perustajien jälkeläisenä hän kannattaa kumpaakin joukkuetta ja käy seuraamassa niiden Super Bowl-otteluita.
Aiheesta muualla

Kuvia tai muita tiedostoja aiheesta Kate Mara Wikimedia Commonsissa
Kate Mara Internet Movie Databasessa. (englanniksi)
Kate Mara San Diego Comic-Conissa 2015.
Savo Volley

| Savo Volley |
| --- | --- |

Perustettu:  2017
Kotipaikka:  Kuopio
Puheenjohtaja:   Tatu Säisä
Valmentaja:   Jukka Tuovinen
Sarja:  Lentopallon Mestaruusliiga
Kotisivu:  Kotisivut
Savo Volley on vuonna 2017 perustettu lentopalloseura, joka pelaa lentopallon miesten Mestaruusliigassa.
Seura syntyi lentopalloliigassa pelanneiden paikallisseurojen, Pielavedellä ja Siilinjärvellä kotipaikkaansa pitäneen Sampo Volleyn eli Pielaveden Sammon ja Kuopiossa toimineen LEKA Volleyn toiminnan yhteenliittymisestä, ja seuran johtokunta muodostui näiden seurojen taustahahmoista. Sammon ja Lekan voimassa olleisiin pelaajasopimuksiin fuusioituminen ei aiheuttanut muutoksia.
Savo Volleyn tavoitteena on nousta koko Pohjois-Savon lentopallojoukkueeksi ja se pelaa kotiotteluitaan useammalla eri paikkakunnalla ympäri maakuntaa. Savo Volley tukee paikallisia junioriurheiluseuroja antamalla jokaisen liigaottelunsa ennakkolipunmyynnin tuotoista ottelupaikkakuntien junioriseuroille yli lajirajojen. Seuran kotipaikaksi on nimetty Kuopio. Seura keskittyy huippulentopalloon, jolloin muutoksia paikalliseen juniorilentopallon seuratyöhön ei ole luvassa, vaan Pielaveden Sampo ja Puijo Wolley jatkavat juniorityötään.
Savon Volleyn hallituksessa istuu tuttuja nimiä Sammon ja Leka Volleyn taustavoimista sekä menestyksekkäitä lentopalloilijoita, kuten Antti Siltala ja Tatu Säisä. Seuran toimitusjohtajana aloitti toukokuussa 2018 Sammon pitkäaikainen taustahahmo ja manageri Timo Perälä.
Savo Volley teki ensimmäiset sopimuksensa kaudelle 2018–2019 valmentaja Jukka Tuovisen, maajoukkuehakkuri Olli-Pekka Ojansivun ja Vantaa Ducksista seuraan siirtyneen Miro Määttäsen kanssa.
Saksi (anatomia)

Hummerin sakset.
Saksi on joidenkin kymmenjalkaisten ja hämähäkkieläinten tarttumiseen erikoistunut eturaaja. Eläin käyttää saksia muun muassa ruokaan tarttumiseen, puolustautumiseen ja joskus kolojen kaivamiseen. Jotkin lajit "miekkailevat" saksillaan paritteluoikeudesta. Muun muassa ravuilla, hummereilla ja skorpioneilla on sakset. Valeskorpionien saksissa on myrkkyrauhaset.
Saara Elina Kilpinen

| Saara Elina Kilpinen |
| --- | --- |
 Saara Elina Kilpinen vuonna 2016.
Henkilötiedot
Syntynyt: 1986 (ikä 37–38)
Ammatti:  näyttelijä
Näyttelijä
Taiteilijanimet:  Saara Elina
Aiheesta muualla
IMDb 
Elonet
Saara Elina Kilpinen, taiteilija­nimenä Saara Elina (s. 1986 Tampere) on suomalainen näyttelijä. Hän valmistui vuonna 2010 ja näytteli pienissä Off-Off Broadway -tuotannoissa ennen paluutaan Suomeen vuoden 2012 lopussa.
Ura

Kilpinen sai ensimmäinen elokuvaroolinsa Sami Pöyryn ohjaamasta Punainen kohina -elokuvasta vuonna 2014. Hän on tehnyt ollut suomalaisissa elokuvissa, kuten toisessa naispääroolissa Roope Oleniuksen Kyrsyä – Tuftland, sekä Turmion Kätilöiden Isä meidän - ja Kuolettavia vammoja -musiikkivideoiden naispääosassa. Sofian rooli Joonas Makkosen ohjaamassa elokuvassa Johannes ei kulje Jämsän kautta toi hänelle vuoden tulokas -ehdokkuuden vuoden 2024 Jussi-gaalassa.
Aiheesta muualla

Kuvia tai muita tiedostoja aiheesta Saara Elina Kilpinen Wikimedia Commonsissa
Kyrsyä
Sakshi Malik

| Mitalit | Mitalit | Mitalit |  |
| --- | --- | --- | --- |
|  Malik vuonna 2016 |  Malik vuonna 2016 |  Malik vuonna 2016 |  |
Maa:   Intia
Naispaini
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 58 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Delhi 2017 | 60 kg |  |
|  Pronssia | Doha 2015 | 60 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 58 kg |  |
|  Pronssia |   Gold Coast  2018 | 62 kg |  |
| Kansainyhteisön-mestaruuskilpailut  | Kansainyhteisön-mestaruuskilpailut  | Kansainyhteisön-mestaruuskilpailut  |  |
|  Kultaa | Johannesburg 2017 | 62 kg |  |
|  Pronssia | Johannesburg 2013 | 63 kg |  |
Sakshi Malik (s. 3. syyskuuta 1992) on intialainen naispainin olympiamitalisti.
Malik saavutti Rio de Janeiron olympialaisissa 2016 pronssia 58 kg:n painoluokassa. Hän sijoittui 60 kg:n sarjassa kahdeksanneksi Taškentin MM-kilpailuissa 2014 ja sai pronssia Aasian-mestaruuskilpailuissa Dohassa 2015.
Malik saavutti Glasgow'n Kansainyhteisön kisoissa 2014 hopeaa 58 kg:n sarjassa. Edellisvuoden Kansainyhteisön mestaruuskilpailuissa hän oli saanut 63-kiloisissa pronssia.
Malik sai nuorten MM-kilpailuissa pronssia 59 kg:n painoluokassa 2010. Kadetti-ikäisten (17-v.) Aasian-mestaruuskilpailuissa hän oli kolmas 60-kiloisissa 2009. Nuorten Aasian-mestaruuskilpailuissa hän sai kultaa 63 kg:n sarjassa 2012 ja hopeaa 59-kiloisissa 2009.
2. huhtikuuta 2017 hän meni naimisiin Satyawart Kadianin kanssa.
Salpausselkä (Lahti)

| Salpausselkä |
| --- | --- |
Kaupunki:  Lahti
Koordinaatit:  60.9842°N, 25.6084°E
Kaupunginosa nro:  32
Lähialueet:  Kartano, Sopenkorpi, Kärpänen, Pirttiharju, Jalkaranta
Lahden urheilukeskuksen hyppyrimäet.
Salpausselkä on Lahden kaupungin 32. kaupunginosa, joka sijaitsee Salpausselän harjulla keskustasta länteen. Salpausselän kaupunginosaa rajaavia naapurikaupunginosia ovat koillisessa ja idässä Kartano, etelässä Sopenkorpi ja Kärpänen, lounaassa ja lännessä Pirttiharju sekä pohjoisessa Jalkaranta.
Teivaa

Teivaa alkaa Lahden sataman Vesijärven rautatieaseman entiseltä ratapenkereeltä ja jatkuu Lahden stadionille. Välissä oleva korkea mäki on Teivaanmäki. Sen juurella sijaitsee Lahti Energian voimalaitos. Teivaanmäellä Lahden rykmentti kävi vuonna 1918 vuonna kiivaita puolustustaisteluja. 1960-luvulla siellä toimi erittäin suosittu [lähde? ] tanssipaikka, joka on nyt purettu.[lähde? ]
Salpausselkä

Salpausselässä sijaitsee Lahden urheilukeskus, jossa on järjestetään vuosittain Salpausselän Kisat. Hiihdon maailmanmestaruuskilpailut on järjestetty urheilukeskuksessa kuusi kertaa. Urheilukeskuksessa toimii myös Hiihtomuseo.
Aiheesta muualla

Etelä-Suomen Sanomat: Lahti Energia hakee varalaitoksilleen ympäristölupia
Lahti
| --- | --- |
Kaupunginosat:  Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä
Asuinalueet:  Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia
Järvet:  Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi
Saaret:  Enonsaari
Museot:  Lahden kaupunginmuseon yksiköt: Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo  Muut: Askon museo · Ravintolamuseo · Sairaalamuseo · Suomen sotilasmusiikkimuseo
Rakennukset ja alueet:  Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo
Puistot:  Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto
Luonnonsuojelualueet:  Häränsilmä-lampi · Linnaistensuo · Pesäkallio
Patsaat, muistomerkit ja -laatat:  Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär
Tapahtumat:  F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up
Kaukolasipartio

| Kaukolasipartio |
| --- | --- |
 Kaukolasipartio kesällä 2017.
Tiedot
Toiminnassa:  2010-– 
Kotipaikka:   Joensuu, Suomi
Laulukieli:  suomi
Jäsenet:  Ilja Teppo,  Laulu, Kitara   Johannes Teppo,  Laulu   Pertti Feller,  Kitara   Sampsa Asikainen,  Basso   Antti Huuskonen,  Rummut   Kämy Kämäräinen,  Rummut  
Aiheesta muualla
Kotisivut
Infobox OKNimi-testi OK: 
Kaukolasipartio oli 2010 Joensuussa perustettu yhtye, joka tunnetaan live-showstaan sekä humoristisista musiikkivideoistaan. Yhtyeen laulajaveljekset Ilja ja Johannes Teppo aloittivat esiintymisen jo 2000-luvun alkupuolella esiintyen pienissä yksityisjuhlissa ympäri Pohjois-Karjalaa. Vuonna 2009 mukaan tuli basisti Sampsa Asikainen, jonka jälkeen kokoonpano ristittiin Trio Tepanderiksi, veljesten sukunimen mukaan. 2010 yhtye otti nimen Kaukolasipartio, kun mukaan tulivat kitaristi Pertti Feller sekä Neljästä Ruususta tuttu Kämy Kämäräinen. Keväällä 2014 rumpuihin siirtyi Antti Huuskonen.  Lokakuussa 2021 yhtye ilmoitti lopettavansa toimintansa.
Historia

Alkuun ohjelmisto koostui pelkästään hauskoista ja omaperäisistä cover-versioista, mutta Kaukolasipartion perustamisen jälkeen ohjelmistoon alkoi tulla myös omia kappaleita. Debyyttilevy Viihteen Etuvartio sai päivänvalonsa 2013. Levynjulkaisutapahtuma pidettiin keilahalli Cosmicissa ja sen pystyi katsomaan livenä myös netistä . Albumilta löytyy yhdeksän omaa kappaletta sekä ainoana lainakappaleena Martti Servon Viikonloppu. Viihteen Etuvartio valittiin radio Oi fm:n viikon albumiksi 11.2.2013
Vuonna 2012 Kaukolasipartion hittibiisi Neiti kaunispäivä oli Iskelmä Rexin toiseksi soitetuin biisi paikallisista artisteista. Neiti kaunispäivä -musiikkivideo kuvattiin Espanjassa, ja sen kuvaamisesta on tehty myös Tommi Sirviön ohjaama dokumentti "Kaukolasipartio: Neiti kaunispäivää etsimässä", joka esitettiin elokuvateatteri Tapiossa.
2014

Kesällä 2014 Kaukolasipartio kuvasi musiikkivideota uuteen singleensä nimeltä Jappadappa. Video julkaistiin pari viikkoa singlen julkaisun jälkeen salamyhkäiseksi ilmoitetussa tapahtumassa Joensuun torilla.   . Tapahtumaan osallistui satoja ihmisiä. . 
Tällä hetkellä Kaukolasipartio valmistelee toista studioalbumia, jolta myös Jappadappa biisi löytyy.
Jaakko Teppo -kiertueet

Kaukolasipartio oli myös tiiviisti mukana Jaakko Tepon elämäntyöhön pohjautuvilla valtakunnallisilla kiertueilla. Yhtye sovitti Jaakko Tepon kappaleet uusiksi kiertueita varten sekä esiintyi itse. Vuonna 2011 Jaakko Teppo goes to Mallorca -musikaalissa sekä 2013 "Huumorin ytimessä" -60-vuotiskiertueella. Nämä kaksi esitystä näki yhteensä noin 50 000 suomalaista.
Jäsenet

Ilja Teppo – laulu, kitara
Johannes Teppo – laulu
Pertti Feller – kitara
Sampsa Asikainen – basso
Antti Huuskonen – rummut
Kämy Kämäräinen - rummut
Diskografia > Studioalbumit

Viihteen etuvartio (2013)
Enpä lähtis moittimaan (2017)
Diskografia > Singlet

Jappadappa (2014)
Kesyttämätön leijona (2015)
Enpä lähtis moittimaan (2017)
Ravikesä (2019)
Diskografia > Musiikkivideot

Kaukolasipartio (2011)
Neiti kaunispäivä (2013)
Jappadappa (2014)
Kesyttämätön leijona (2015)
Aiheesta muualla

"Huumorin ytimessä" 60-vuotiskiertue (Arkistoitu – Internet Archive)
http://www.ilosaarirock.fi/2013/felamaa/?p=56
http://samitorvinen.blogspot.fi/2010/07/307-kaukolasipartio-ravintola-oripaa.html
https://anunihmeellisetmatkat.wordpress.com/tag/kaukolasipartio/
https://www.youtube.com/channel/UC-TwGAVwrcjKGZVvtOdFGnQ
http://areena.yle.fi/tv/2327664 (Arkistoitu – Internet Archive)
http://www.kaukolasipartio.fi
http://www.hs.fi/hstv/uutiset/v1420174679100
http://www.hs.fi/sunnuntai/a1420172571635
http://www.istv.fi/viihde/vid-1430710274128.html
Saara Bäck

| Saara Bäck> Henkilötiedot |
| --- | --- |
Syntynyt: 14. joulukuuta 1960 (ikä 63)
Ammatti:  ympäristöneuvos
Koulutus ja ura
Tutkinnot:  Joensuun yliopisto (LuK 1984), Helsingin yliopisto (FM 1986), Liverpoolin yliopisto (Ph.D. 1991)
Instituutti:  Ympäristöministeriö
Saara Helena Bäck (s. 14. joulukuuta 1960) on suomalainen kasvitieteilijä ja hydrobiologi (Ph.D.) sekä vesiensuojelun asiantuntija, joka työskentelee ympäristöneuvoksena Ympäristöministeriössä.
Bäck opiskeli kemiaa Joensuun yliopistossa (LuK 1984), ja valmistui kasvitiede pääaineenaan filosofian maisteriksi Helsingin yliopistosta (FM 1986). Tohtoriksi hän tuli Liverpoolin yliopistosta Britanniassa (Ph.D. 1991). Hänen englanninkielinen väitöskirjansa (1991) oli otsikoitu Comparative autecology of Baltic and Atlantic Fucus vesiculosus L.
Ennen Ympäristöministeriön tehtävää Bäck on työskennellyt esimerkiksi Suomen ympäristökeskuksessa Itämeren suojelun tutkimuspäällikkönä ja tutkimusprofessorina (2002-) sekä Itämeren tutkimuksen tutkimusjaoston johtajana (2005-2007). Bäckin yhdessä usean muun henkilön kanssa toimittama tietokirja Itämeren tulevaisuus oli ehdokkaana Tietokirjallisuuden Finlandia-palkintoon vuonna 2010.
Teoksia

Saara Bäck, Markku Ollikainen, Erik Bonsdorff, Annukka Eriksson, Eeva-Liisa Hallanaro, Sakari Kuikka, Markku Viitasalo, Mari Walls (toim.): Itämeren tulevaisuus.  Helsinki:  Gaudeamus, 2010.  ISBN 978-952-495-132-6.  Teoksen verkkoversio (viitattu 4.9.2021). (Arkistoitu – Internet Archive)
Aiheesta muualla

Saara Bäck (HELCOM Chair (Finland) 2018-2020) (helcom.fi)
Saara Bäck. Ministry of Environment, Finland. PhD (englanniksi) (researchgate.net)
Selina Similä

Selina Similä (s. 10. lokakuuta 2005) on suomalainen pesäpalloilija. Similä edustaa Superpesiksessä pelaavia Jyväskylän Kirittäriä. Hänen kasvattajaseuransa on Oulun Lippo. Hän pelaa ulkokentällä kolmospolttajana ja sisäpelissä etenijänä tai vaihtajana. Similä on pelannut kaksi Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut kuusi juoksua ja kerännyt 15 kärkilyöntipistettä. Tilastot päivitetty 12. toukokuuta 2024.
Schtiel

| ”Schtiel” Rammstein |
| --- | --- | --- |

Singlen tiedot
 Julkaistu: 30. elokuuta 2003
 Tuottaja(t): Jacob Hellner ja  Rammstein
 Tyylilaji: industrial metal
 Kesto: 05.12
 Levy-yhtiö: Motor Music Records
Rammsteinin muut singlet
| ”Feuer frei!” 2002 | ”Schtiel” 2003 | ”Mein Teil” 2004 |
Schtiel on Rammsteinin Till Lindemannin ja Richard Kruspen varta vasten tekemä kappale Harley Davidson -moottoripyörien 100-vuotissyntymäpäiväjuhliin Moskovaan. Levyllä olevaa kappaletta ei ole julkaistu millään Rammsteinin albumilla ja siitä on vain 400 kappaletta, joten se on todellinen harvinaisuus. Laulu on cover-versio venäläisen Aria-yhtyeen kappaleesta Shtil. Schtiel lauletaan venäjäksi. Schtiel ei ole Rammsteinin single.
Kappaleet

Schtiel
San Rafael (1771)

| San Rafael |
| --- | --- |

Aluksen vaiheet
Rakentaja:  Havanna
Kölinlasku:  26. maaliskuuta 1770
Laskettu vesille:  8. elokuuta 1771
Tekniset tiedot
Uppouma:  1 886 t (arqueo)
Pituus:  51,77 m (köli)
Leveys:  15,49 m
Syväys:  7,09 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puolikansi: 8 × 8 naulan tykkiä etukansi: 4 × 8 naulan tykkiä
San Rafael oli Espanjan laivaston vuonna 1771 vesille laskettu kaksikantinen 70-tykkinen linjalaiva.
Valmistus

Alus tilattiin Havannasta korvaamaan saman niminen kaksikantinen 80-tykkinen linjalaiva, joka tuhoutui Cartagenassa vuonna 1769. Se perustui Jorge Juanin sistema inglesiin ja pohjautui San Genaron 27. toukokuuta 1770 hyväksyttyihin piirustuksiin. Rakennusmestarina toiminut Ignacio Mullán kuitenkin muutti hieman piirustuksia. Köli laskettiin 26. maaliskuuta 1770. Alus laskettiin vesille 8. elokuuta 1771.
Selinin talo

| Selinin talo |
| --- | --- |
 Selinin talo
Osoite:  Keskustori 3
Sijainti:  Nalkala, Tampere
Koordinaatit:  61°29′49.9″N, 23°45′42.0″E
Rakennustyyppi:  asuin- ja liiketalo
Valmistumisvuosi:  1886, 1934 (laajennusosa)
Suunnittelija:  F. L. Calonius
Rakennuttaja:  Gustaf Selin
Tyylisuunta:  Uusrenessanssi
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Selinin talo on Tampereella Keskustorin etelälaidalla sijaitseva kolmikerroksinen asuin- ja liiketalo, joka on valmistunut 1886. Uusrenessanssityylisen talon suunnitteli Tampereen kaupunginarkkitehti F. L. Calonius, ja sen rakennuttaja oli viljakauppias Gustaf Selin. Useampikerroksisen talon rakentaminen oli mahdollista, koska Tampereelle oli vähän aiemmin valmistunut ensimmäinen vesijohtoverkosto.
Selinin talon vuonna 1874 rakennetussa kaksikerroksisessa pihasiivessä toimi vuodesta 1887 alkaen Selinin vesitehdas -niminen virvoitusjuomatehdas. 1970-luvun alkuun saakka toimineen tehtaan tuotemerkkejä olivat muun muassa Rio Rita, Ami Cola ja Pomona. Tehtaalla oli myös myyntikioskeja ("vesikioskeja") eri puolilla kaupunkia.
Selinin taloon valmistui 1934 Kirkkokadun puolelle funkkistyylinen kolmikerroksinen laajennusosa, jonka suunnitteli arkkitehti Kauno S. Kallio. Tässä laajennusosassa toimi vuoteen 1957 saakka Suomen Maatalous-Osake-Pankin pääkonttori. Myöhemmin siinä oli Kansallis-Osake-Pankin konttori.
Selina Heregger

| Mitalit> Maa:   Itävalta.Naisten alppihiihto.MM-kilpailut  | Mitalit> Maa:   Itävalta.Naisten alppihiihto.MM-kilpailut  | Mitalit> Maa:   Itävalta.Naisten alppihiihto.MM-kilpailut  | Maa:   Itävalta> Naisten alppihiihto. |
| --- | --- | --- | --- |
|  Pronssia | St. Anton 2001 | syöksylasku |  |
Selina Heregger (s. 29. huhtikuuta 1977) on itävaltalainen alppihiihtäjä. Hän saavutti vuonna 2005 päättyneellä urallaan maailmanmestaruuskilpailuissa pronssia syöksylaskussa. Maailmancupin osakilpailuissa hän sijoittui parhaimmillaan toiseksi syöksylaskussa ja kolmanneksi alppiyhdistetyssä.
Heregger voitti nuorten maailmanmestaruuskilpailuissa 1996 kultaa syöksylaskussa ja yhteistuloksissa sekä saavutti hopeaa suurpujottelussa. Aikuisten MM-kilpailuissa 2001 hän saavutti syöksylaskussa pronssia Itävallan ottaessa kolmoisvoiton; Heregger hävisi Michaela Dorfmeisterille 0,17 sekuntia ja Renate Götschlille 0,03 sekuntia. Salt Lake Cityn olympialaisissa 2002 Heregger sijoittui syöksylaskussa kuudenneksi alppiyhdistetyssä 11:nneksi sekä keskeytti suurpujottelun toisessa laskussaan.
Heregger osallistui maailmancupiin ensimmäisen kerran joulukuussa 1995 ja ylsi pisteille 19. sijalla toisessa kilpailussaan maaliskuussa 1996. Hän sijoittui kymmenen parhaan joukkoon ensi kerran maaliskuussa 1999 sijoittuessaan Sankt Moritzin syöksylaskussa kahdeksanneksi. Parhaat sijoituksensa hän saavutti kaudella 2001–2002: hän oli lokakuussa Söldenin suurpujottelussa kuudes, joulukuussa Sankt Moritzin syöksylaskussa neljäs, tammikuussa Cortina d’Ampezzon syöksylaskussa viides, tammi-helmikuun vaihteessa Åren suurpujottelussa kuudes, syöksylaskussa toinen ja alppiyhdistetyssä kolmas sekä maaliskuussa Lenzerheiden syöksylaskussa neljäs. Kauden maailmancupin kokonaispisteissä hän sijoittui 17:nneksi, alppiyhdistetyn cupissa seitsemänneksi ja syöksylaskun cupissa kahdeksanneksi. Hän kilpaili vielä kevääseen 2005 saakka mutta ei sijoittunut maailmancupin osakilpailuissa kolmella viimeisellä kaudellaan enää 15. sijaa paremmin.
Shannon Stewart

Shannon Niquette Stewart (s. 6. kesäkuuta 1984) on yhdysvaltalainen malli, joka tuli tunnetuksi Huippumalli haussa -ohjelmasta. Stewart sijoittui toiseksi sarjan ensimmäisellä kaudella.
Huippumalli haussa -ohjelman jälkeen Stewart allekirjoitti sopimuksen Elite Modelsille Chicagossa sekä Major Model Managementille. Hän on tehnyt mallintöitä Nuj Novakhettille, ELLEgirl-lehdelle, Teen Voguelle, Sydney Magazinelle, Six Degree Magazinelle sekä Ford Fusionille. Hän on myös ollut muutamassa kannessa sekä tehnyt muotinäytöksiä.
Stewart on naimisissa malli Matt Ratliffin kanssa.